SUDERINTA

Kauno miesto savivaldybės administracijos direktorius Tadas Metelionis

­­­­­­­­­­­­­­­­­­­­­­­­­­­­––––––––––

 (*parašas)*

­­­­­­­­­­­­­­­­­­­­–––––––––––––––

 (*data*)

PATVIRTINTA

Kauno Kovo 11-osios gimnazijos direktoriaus 2023 m. rugpjūčio .... d.

įsakymu Nr. V1-......

**KAUNO KOVO 11-OSIOS GIMNAZIJOS 2023–2024 MOKSLO METŲ PRADINIO, PAGRINDINIO IR VIDURINIO UGDYMO PROGRAMŲ UGDYMO PLANaS**

**I SKYRIUS**

**BENDROSIOS NUOSTATOS**

1. Kauno Kovo 11-osios gimnazijos 2023–2024 mokslo metų pradinio, pagrindinio ir vidurinio ugdymo programų ugdymo planas (toliau – Gimnazijos ugdymo planas) reglamentuoja ugdymo organizavimą, pradinio, pagrindinio, vidurinio ugdymo programų įgyvendinimą.

2. Gimnazijos ugdymo plano tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Gimnazijos ugdymo plano uždaviniai:

3.1. nurodyti minimalų privalomą pamokų skaičių, skirtą ugdymo programoms įgyvendinti;

3.2. pateikti esmines nuostatas ugdymo procesui gimnazijoje organizuoti.

4. Gimnazijos ugdymo plane vartojamos sąvokos:

4.1. **Dalyko modulis** – apibrėžta, savarankiška ir kryptinga ugdymo programos dalis;

4.2. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;

4.3. **Gimnazijos ugdymo planas** – gimnazijoje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais;

4.4. **Pamoka** – pagrindinė nustatytos trukmės nepertraukiamo mokymosi organizavimo forma;

4.5. **Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

4.6. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

4.7. Kitos Gimnazijos ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ, STRUKTŪRA IR UGDYMO**

**PROGRAMŲ ĮGYVENDINIMO ORGANIZAVIMAS**

5. Ugdymo organizavimas Gimnazijoje 2023–2024 mokslo metais:

|  |
| --- |
| **2023–2024 mokslo metai** |
|  Klasės  | 1-4 | 5-10, I-II | III | IV |
| Mokslo metų pradžia / Ugdymo proceso pradžia | 2023 m. rugsėjo 1d. |
| Pusmečių trukmė | 1-asis 09-01–01-26 |
|  | 2-asis 01-29–06-11 | 2-asis 01-29–06-26 | 2-asis 01-29–06-18 | 2-asis 01-29–06-04 |
| Rudens atostogos | 2023-10-30–2023-11-03  |
| Žiemos (Kalėdų) atostogos  | 2023-12-27–2024-01-05  |
| Žiemos atostogos  | 2024-02-19–2024-02-23 |
| Pavasario (Velykų) atostogos | 2024-04-02–2024-04-05  |
| Ugdymo proceso pabaiga | 2024-06-04  | 2024-06-18 | 2024-06-11 | 2024-05-28  |
| Ugdymo proceso trukmė dienomis/savaitėmis | 170/34 | 180/36 | 175/35 | 165/33 |
| Vasaros atostogos | 2024-06-05 – 2024-08-31 | 2024-06-19– 2024-08-31 | 2024-06-12 – 2024-08-31 | BE sesijos pabaiga – 2024-08-31 |

6. Jeigu mokinių atostogų metu yra numatytas brandos egzaminas ar jo dalis, tarpinis patikrinimas, atostogų dienos, per kurias mokinys laiko brandos egzaminą ar jo dalį, tarpinį patikrinimą, perkeliamos į artimiausias ugdymo dienas.

7. Pradinio, pagrindinio ir vidurinio ugdymo pakopose organizuojamas lanksčios struktūros mokymasis. Ugdymo turinys suskirstomas į autonomiškas mažesnes dalis su atskirais mokymosi uždaviniais, nurodytais mokymo(si) laiko ištekliais ir aiškiai apibrėžtais rezultatų vertinimo būdais ir kriterijais. Mokinių mokymosi pasiekimus stebi ir pasiekimų analizę teikia mokytojų tarybai klasių auklėtojos pasibaigus pusmečiui.

8. Gimnazija dirba penkias dienas per savaitę.

9. Ugdymo procesas gimnazijoje organizuojamas pamokų forma. Pamokos trukmė bendrojo ugdymo 2-8, I-IV klasėje – 45 min, 1 klasėje – 35 min. Specialiosiose klasėse trumpinama pamokų trukmė 5 min., šis laikas skiriamas mokinių veiklai keisti, pertraukoms organizuoti (mokytojo nuožiūra).

10. Ugdymas ligoninėse organizuojamas savarankišku mokymo(si) būdu paviene ar grupine forma. Pamokos trukmė - kaip numatyta 13 p., bet, atsižvelgiant į gydymo režimą ir mokinio sveikatos būklę, pamoka gali būti dalinama į dvi konsultacijas po 20 min.

11. Kiekvieną dieną viena 20 min. trukmės pertrauka skiriama fiziškai aktyvioms veikloms.

12. Klasės dalykų turiniui įgyvendinti per skirtą ugdymo laiką ir pamokų skaičių rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Mokymosi veiksmingumui didinti tvarkaraštyje numatytos ne tik pavienės, bet ir dvi iš eilės viena po kitos to paties dalyko pamokos. Nepertraukiamo mokymosi laikas nustatomas vadovaujantis Higienos norma. Gimnazijos pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius.

13. Rengiant Gimnazijos ugdymo planą vadovaujamasi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais. Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“.

14. Gimnazijos ugdymo plane numatomas ugdymo proceso organizavimas 2023–2024 mokslo metais, kuriais įgyvendinamos:

14.1. Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7, 9 klasėse ir I, III gimnazijos klasėse;

14.2. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu 2008 m. Pradinio ir pagrindinio ugdymo bendrosios programos, o kiekviena atskirai – 2008 m. Pradinio ugdymo bendrosios programos, 2008 m. Pagrindinio ugdymo bendrosios programos), 2, 4, 6, 8, 10 klasėse ir II gimnazijos klasėse;

14.3. Vidurinio ugdymo bendrosios programos, patvirtintos Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – 2011 m. Vidurinio ugdymo bendrosios programos), IV gimnazijos klasėje.

15. Direktoriaus pavaduotojos ugdymui organizuoja pasirengimą įgyvendinti 2022 m. pradinio, pagrindinio ir vidurinio ugdymo bendrąsias programas ir koordinuoja jų įgyvendinimą.

16. 2022 m. Pradinio, pagrindinio ir vidurinio ugdymo bendrųjų programų įgyvendinimas grindžiamas viso gimnazijos personalo dalyvavimu ir remiasi ciklišku planavimo, įgyvendinimo ir refleksijos principu.

17. Gimnazija užtikrina ugdymo turinio perimamumą ir nuoseklumą tarp 2008 m. Pradinio, pagrindinio bendrųjų programų, 2011 m. Vidurinio ugdymo bendrųjų programų ir 2022 m. Pradinio, pagrindinio ir vidurinio ugdymo bendrųjų programų, siekdama, kad mokinių mokymosi procese neliktų mokymosi spragų dėl bendrųjų programų kaitos.

18. Pradėdama įgyvendinti mokymosi turinį, gimnazija supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, informuoja apie mokinių pasiekimų vertinimo kaitą.

19. Mokytojai, įvertinę dalyko mokymosi turinio pasikeitimus, ugdymo procese kompensuoja mokymosi turinio trūkstamas temas. Atkreiptinas dėmesys į naujai formuojamas klases, kurias sudaro iš skirtingų mokyklų atvykę mokiniai, kurie gali būti mokęsi pagal skirtingą dalykų mokymosi turinį. Tokiu atveju mokiniams skiriama individuali mokymosi pagalba.

20. 2022 m. Pradinio, pagrindinio ugdymo bendrųjų programų dalykų mokymosi turinys pateikiamas, apimant 70 proc. Bendruosiuose ugdymo planuose dalykui numatytų metinių pamokų. Likusias pamokas mokytojas gali užpildyti mokytojo pasirinktu mokymosi turiniu, skirti laiko mokinių žinioms ir gebėjimams įtvirtinti, bendrųjų programų skirtumams likviduoti, integruojamosioms pamokoms ir pan. Gimnazijoje susitariama dėl mokymosi turinio pasirinkimo principų, įgyvendinimo nuostatų ir derinimo su kitais toje klasėje ar gretimose klasėse dirbančiais mokytojais, atsižvelgiant į mokinių mokymosi poreikius.

21. Rengiant Gimnazijos ugdymo planą priimti konkretūs ugdymo turiniui įgyvendinti aktualūs susitarimai dėl (2023 m. birželio 22 d. mokytojų tarybos protokolas Nr.V2- 4):

|  |  |
| --- | --- |
|  | Gimnazijos priimtos nuostatos |
| Konkrečios klasės mokomųjų dalykų ir jiems skiriamų pamokų skaičiaus | Konkrečios klasės mokomieji dalykai ir jiems skiriamų pamokų skaičius numatytas gimnazijos ugdymo plano 1 priede. |
| Ugdymo proceso intensyvinimo | Gimnazijoje ugdymo procesas intensyvinamas, nustatytą pamokų skaičių įgyvendinant per mažesnį ugdymo dienų skaičių. Organizuojamos integruotos veiklos kartą per 2 mėnesius, kurių metų sukuriamas produktas:1. Rugsėjo mėn. 1-10, SĮ, I-IV kl. – Rumšiškėse (integruojama dorinis, lietuvių ir užsienio k., menai, istorija, geografija, pasaulio pažinimas, visuomeninis ugdymas, fizinis ugdymas...); paruošiama elektroninė knyga apie Lietuvos etninius regionus ir pan.
2. Lapkričio mėn. 5-10, SĮ, I-IV kl. – Kariuomenės dienai VI forte, Rukloje (integruojama istorija, lietuvių ir užsienio k., informacinės technologijos/informatika, fizinis ugdymas...);. Sukuria filmukus apie kariuomenę Lietuvoje.
3. Sausio mėn. 5-10, SĮ, I-IV kl. – Kauno fortai (integruojama dorinis, lietuvių ir ir užsienio k., istorija, dailė, ...);; ekskursijų po Kauno tvirtovės fortus paruošimas ir ekskursijų vedimas.
4. Kovo mėn. 1-10, SĮ, I-IV kl. – Nepriklausomybės atkūrimui paminėti (integruojama lietuvių k., menai, istorija, pasaulio pažinimas, visuomeninis ugdymas, matematika...); Akcija „Pasveikinkim vieni kitus“, šventinė programa, dalyvavimas eisenoje mieste.
5. Gegužės 1-10, SĮ, I-IV kl. – Girionių parke, Botanikos, Zoologijos soduose, Ąžuolyne, Panemunės šile ir kt. (integruojama gamtos ir tikslieji mokslai, menai); Paruošiama STEAM bandymų elektroninė knyga.
 |
| Ugdymo organizavimo kitose aplinkose | Ugdymo procesas gali būti organizuojamas ne tik gimnazijos, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus:* tiesiogiai siejant dalyko mokymosi turinį, ugdomas kompetencijas su ne gimnazijos mokymosi aplinka (kartą per mėnesį);
* pritaikant pamokų tvarkaraštį ugdymo procesui organizuoti ne gimnazijoje, lanksčiai jį keičiant, siekiama užtikrinti, kad dalies mokinių mokymasis ne gimnazijoje nesutrikdytų įprasto ugdymo proceso.
 |
| Pilietiškumo ir gynybos įgūdžių | Integruoto turinio pilietiškumo ir gynybos įgūdžių formavimo veikla, (toliau –integruota ugdymo veikla) 2023–2024 mokslo metų gali būti įgyvendinama 9, I gimnazijos klasių mokiniams, Integruotą ugdymo veiklą vykdo Lietuvos šaulių sąjunga: * integruotai ugdymo veiklai įgyvendinti skiriamos 3 ugdymo dienos per mokslo metus (nuosekliai viena po kitos, per dieną organizuojamų veiklų trukmė negali būti ilgesnė nei ugdymo proceso per dieną, numatyta Higienos normoje);
* mokiniai iš anksto supažindinami su planuojamos organizuoti integruotos ugdymo veiklos tikslais ir turiniu, siejant su dalykų bendrųjų programų turiniu;
* 3 dienų trukmės integruotoms ugdymo veikloms organizuoti pertvarkomas pamokų tvarkaraštis, siekiant užtikrinti sklandų ugdymo procesą gimnazijoje;
* apie mokinių dalyvavimą integruotose ugdymo veiklose, gimnazija informuoja mokinių tėvus (globėjus, rūpintojus);
* dalyvavimą integruotose ugdymo veiklose gimnazija suderina su savininko teises ir pareigas įgyvendinančia institucija (valstybinės mokyklos – biudžetinės įstaigos), savivaldybės vykdomąja institucija ar jos įgaliotu savivaldybės administracijos direktoriumi (savivaldybės mokyklos – biudžetinės įstaigos), dalyvių susirinkimu (savininku) (valstybinės, savivaldybės mokyklos – viešosios įstaigos ir nevalstybinės mokyklos).
 |
| Etninės kultūros programos | Etninės kultūros ugdymo programa integruojama 1-10, I-IV klasėse į dorinio ugdymo, lietuvių kalbos ir literatūros, menų dalykų programas, neformalųjį švietimą. Mokytojai teminiuose planuose numato temas pagal Etninės kultūros programą, patvirtintą Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir Vidurinio ugdymo etninės kultūros bendrosios programos patvirtinimo |
| Žmogaus saugos bendrosios programos | Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“ įgyvendinama gimnazijos:* 8 ir II klasėse – integruojama į fizikos pamokas;
* IV klasėse - integruojama į gamtos mokslų pamokas.
 |
| Ugdymo karjerai  | Gimnazija, teikdama profesinio orientavimo paslaugas mokiniams, vadovaujasi rugpjūčio 24 d. Lietuvos Respublikos Vyriausybės nutarimu Nr. 847 patvirtintu Profesinio orientavimo teikimo tvarkos aprašu ir kartu su juo patvirtintu paslaugų planu, kuris nustato profesinio orientavimo paslaugas ir jų apimtis Gimnazijoje. Paslaugas teikia karjeros specialistas.Be to, Ugdymo karjerai programos (Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“) temos integruojamos į dalykų ugdymo turinį, neformalųjį švietimą ir klasių vadovų veiklą. |
| Integruojamųjų programų apskaita | Dienyne integruojamųjų pamokų apskaitai užtikrinti nurodoma: integruojamoji tema dalykui skirtame apskaitos puslapyje ar skiltyje, jei integruojamoji programa integruojama į dalyko turinį. Jei integruojamas kelių dalykų turinys ir pamokoje dirba keli mokytojai, integruojamų dalykų pamokų turinį dienyne būtina įrašyti tų dalykų apskaitai skirtose elektroninio dienyno skiltyse ar puslapiuose; Gimnazija analizuoja mokinių pasiekimus ir pažangą mokantis įgyvendinamą integruojamąją programą pasirinktu būdu ir priima sprendimus dėl įgyvendinimo kokybės gerinimo ar tolesnio turinio integravimo, taip pat stebi, kaip mokiniams sekasi pasiekti dalykų bendrosiose programose numatytus rezultatus, ir priima sprendimus dėl tolesnio mokymo organizavimo būdo. |
| Projektinės veiklos | Siekiant suteikti gimnazijos mokiniams naujos veiklų patirties, ugdyti kompetencijas, įnešti į gimnaziją naujo turinio, susieti šalią vykstantį gyvenimą su gimnazijos mokymo turiniu gimnazijoje įgyvendinamos projektinės veiklos.* Pradinio ugdymo pakopoje projektas taikomas kaip mokymosi metodas, tiriamajai praktinei veiklai.
* Pagrindinio ugdymo programos pirmoje dalyje, taikant projektą, kaip mokymosi metodą, sudaromos sąlygos mokiniams įgyvendinti asmeninį projektą. Mokslo metų pradžioje, mokytojai, pristatydami savo mokomąjį dalyką, pristato ir galimybę įgyvendinti asmeninį projektą. Mokiniai patys formuluoja projekto idėją, ją siedami su mokomaisiais dalykais, savo interesais ir artima aplinka. Padedami mokytojo išgrynina sumanymą, formuluoja temą, tikslą, uždavinius, atlieka reikalingą tiriamąją veiklą, konsultuodamiesi pagal planą ir kriterijus rengia projektą, baigę viešai pristato.
* Pagrindinio ugdymo programos antrojoje dalyje mokinys privalo atlikti mokslo metų trukmės projektinį darbą. Projektiniam darbui atlikti skiriamos 37 pamokos per mokslo metus. Projektinio darbo temos formuluojamos vadovaujantis tarpdalykinio ir teminio integravimo principu, mokiniui demokratiškai renkantis. Mokslo metų pabaigoje mokiniai parengia ir viešai pristato vieno ar kelių dalykų integruotą projektinį darbą naudodami įvairias šiuolaikines technologijas.
 |
| Švietimo pagalbos teikimo | Švietimo pagalba – gimnazijoje dirbančių specialistų teikiama pagalba mokiniams, jų tėvams (globėjams, rūpintojams), mokytojams ir švietimo teikėjams, leidžianti padidinti švietimo veiksmingumą. Teikiama švietimo pagalba:* informacinė pagalba;
* psichologinė pagalba
* socialinė pedagoginė pagalba;
* specialioji pedagoginė ir specialioji pagalba;
* pagalba gimnazijai ir mokytojui.

Psichologinės pagalbos paskirtis – padėti mokiniui atgauti psichologinę pusiausvyrą, gebėjimą gyventi ir mokytis. Psichologinė pagalba visuotinai teikiama pagalbos teikėjams bendradarbiaujant su mokinio tėvais ir mokytojais, juos konsultuojant. Gimnazijos psichologo veiklos sritys:* konsultavimas: mokinio asmenybės ir ugdymosi problemų nustatymas; bendradarbiavimas su tėvais ir mokytojais;
* įvertinimas mokinio galių, nustatant sup;
* mokinių, tėvų, pedagogų švietimas vaiko raidos psichologojos, pedagoginės ir socialinės psichologijos klausimais;
* psichologinių problemų prevencija; prevencinių priemonių bei programų rengimas, organizavimas ir įgyvendinimas.

Socialinės pedagoginės pagalbos paskirtis – užtikrinti mokinio saugumą gimnazijoje: šalinti priežastis, dėl kurių vaikas negali lankyti gimnazijos, kartu su tėvais padėti vaikui adaptuotis gimnazijoje. Socialinė pedagoginė pagalba teikiama:* individualiai;
* dirbant su grupe;
* dirbant su mokinio šeima, jo atstovais;
* dirbant su mokyklos bendruomene;
* dirbant su vietos bendruomene;
* dirbant su socialiniais partneriais.

Specialiosios pedagoginės ir specialiosios pagalbos paskirtis – didinti specialiųjų poreikių asmenų ugdymosi veiksmingumą. Pagalbos teikėjai gimnazijoje: logopedas, specialusis pedagogas, surdopedagogas, tiflopedagogas. Veiklos sritys:* nustatyti sup ir juos tenkinti;
* stiprinti mokytojų, tėvų gebėjimą ugdyti mokinius, turinčius sup;
* užtikrinti palankias ugdymosi sąlygas sup mokiniams.

Gimnazija rengia gimnazijos ugdymo planą atsižvelgdama į mokinių specialiųjų ugdymo poreikių įvairovę, mokinių ir jų tėvų (globėjų) pageidavimus, pedagoginės psichologinės tarnybos arba švietimo pagalbos tarnybos išvadas ir rekomendacijas; vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 (Žin., 2011, Nr. 122-5771), rengia šių mokinių ugdymo organizavimo tvarką: nusprendžia dėl specialiųjų ugdymosi poreikių turinčių mokinių mokymosi krūvio (planuoja privalomas, specialiąsias pamokas, specialiąsias pratybas), specialiosios pedagoginės, psichologinės, socialinės pedagoginės ir (ar) specialiosios pagalbos teikimo, ugdymosi aplinkos pritaikymo, aprūpinimo ugdymui skirtomis techninės pagalbos priemonėmis ir specialiosiomis mokymo priemonėmis.Gimnazija specialiųjų ugdymosi poreikių turintiems mokiniams ugdyti pritaiko ir/ar individualizuoja dalykų Bendrąją programą; formuoja ugdymo turinį, numato ugdymosi erdves, parenka tinkamiausias ugdymo organizavimo formas, atsižvelgdama į kiekvieno mokinio specialiuosius ugdymosi poreikius, mokinio ir jo tėvų (globėjų) pageidavimus, gimnazijos Vaiko gerovės komisijos, gimnazijoje dirbančių švietimo pagalbos specialistų rekomendacijas.Specialiųjų ugdymosi poreikių turinčių mokinių ugdymas organizuojamas atsižvelgiant į mokinio gebėjimus ir galias bei specialiojo pedagogo ir (ar) kitų specialistų, VGK ir PPT rekomendacijas.Bendrojo ugdymo programas mokiniui, turinčiam specialiųjų ugdymosi poreikių, pritaiko ir(ar) individualizuoja dalykų mokytojas, atsižvelgdamas į mokinių ugdymosi poreikius, gebėjimus ir galias, gimnazijos vaiko gerovės komisijos, specialiojo pedagogo, logopedo ir (ar) kitų specialistų rekomendacijas. Individualizuotos programos, bendrosios programos pritaikymas specialiųjų poreikių mokiniams, atsispindi mokytojo teminiame plane. Su specialiųjų ugdymosi poreikių mokiniais (turinčiais intelekto sutrikimą, regos ir klausos sutrikimus) per lietuvių kalbos ir matematikos pamokas dirba specialusis pedagogas, tiflopedagogas, surdopedagogas, logopedas. Specialioji pedagoginė pagalba mokiniams teikiama pamokų metu.Tarties, kalbos ir kalbėjimo, klausos lavinimo individualios ir(ar) grupinės pratybos vedamos ne pamokų metu. 1, 2, 3, 4 klasės logopedinės laikinosios grupės mokiniams, turintiems didelių ugdymosi poreikių, lietuvių kalbos, matematikos, pasaulio pažinimo pamokas veda pradinių klasių mokytojas - specialusis pedagogas, logopedas. Tarties, kalbos ir kalbėjimo, klausos lavinimo individualios ir(ar) grupinės pratybos 1, 2, 3, 4 klasės logopedinėms laikinosioms grupėms vedamos ne pamokų metu. Skiriama po vieną savaitinę pamoką kiekvienam mokiniui. Gimnazija sudaromame gimnazijos, klasės ar mokinio individualiame ugdymo plane atsižvelgusi į mokinio, turinčio specialiųjų ugdymosi poreikių, mokymosi formą ir bendradarbiaudama su mokiniu ir (ar) jo tėvais (globėjais, rūpintojais), švietimo pagalbos specialistais ir kitomis institucijomis ( kurias prireikus kaip konsultantus kviečia mokykla) :* išlaiko mokiniui Bendruosiuose ugdymo planuose nurodytą minimalų pamokų skaičių pagrindinio ir vidurinio ugdymo programoms įgyvendinti;
* vadovaujasi Bendruosiuose ugdymo planuose pradinio, pagrindinio ar vidurinio ugdymo dalykų programoms įgyvendinti skiriamų savaitinių pamokų skaičiumi;
* gimnazijos vaiko gerovės komisijos nutarimu, mokinio tėvų (globėjų, rūpintojų) pritarimu, nuo 20 iki 30 procentų koreguoja programoms įgyvendinti skiriamų savaitinių pamokų skaičių;
* gimnazijos vaiko gerovės komisijos nutarimu, mokinio tėvų (globėjų, rūpintojų) pritarimu, gali keisti dalykams skirtų pamokų skaičių ( mažinti, didinti), ar vietoj neįtrauktų dalykų, planuoti specialiąsias pamokas ar didinti pamokų skaičių, skirtą meniniam, technologiniam ugdymui, kitų dalykų mokymui, socialinei veiklai, karjeros valdymo kompetencijai ugdyti;
* gimnazijos vaiko gerovės komisijos nutarimu, mokinio tėvų (globėjų, rūpintojų) pritarimu, specialiųjų poreikių mokiniams, atsižvelgiant į mokinio sveikatos sutrikimus, trumpinti pamokų trukmę 5 min., o šį laiką skirti mokinių veiklai keisti, pertraukoms organizuoti ( mokytojo nuožiūra);

Gimnazija užtikrina specialiųjų poreikių turinčių mokinių ugdymo nuoseklumą ir tęstinumą.Mokiniui, turinčiam didelių arba labai didelių ugdymosi poreikių, ugdytis pagal poreikį padeda mokytojo padėjėjas.Vaiko gerovės komisijos ar pedagoginės psichologinės tarnybos siūlymu, tėvų (globėjų, rūpintojų) pritarimu mokinys, turintis vidutinių, didelių ir labai didelių specialiųjų ugdymosi poreikių (dėl klausos sutrikimo, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo sutrikimų, intelekto (taip pat ir nepatikslintą intelekto sutrikimą), judesio ir padėties sutrikimų, kochlearinių implantų, dėl bendrųjų mokymosi sutrikimų, taip pat turintis mokymosi sunkumų dėl nepalankios aplinkos), gali vėliau pradėti mokytis pirmosios užsienio kalbos, mokytis tik vienos užsienio kalbos arba pradėti vėliau mokytis antrosios užsienio kalbos (gali nesimokyti užsienio kalbos).Besimokantiesiems pagal pagrindinio ugdymo individualizuotą programą šioje programoje prasidedančius dalykus gimnazija gali pradėti įgyvendinti metais vėliau, juos sieti su mokinių praktiniais interesais, kasdiene gyvenimo patirtimi; mokymas gali būti organizuojamas atskiromis veiklomis. Kompleksinių negalių ir (ar) kompleksinių sutrikimų, į kurių sudėtį įeina klausos sutrikimai (išskyrus nežymų klausos sutrikimą), turintis mokinys gali nesimokyti užsienio kalbų. Užsienio kalbų pamokų laikas gali būti skiriamas lietuvių, lietuvių gestų kalbai mokyti.Mokinys, turintis klausos sutrikimą (išskyrus nežymų), gali nesimokyti muzikos.Judesio ir padėties bei neurologinių sutrikimų (išskyrus lengvus) turintis mokinys gali nesimokyti technologijų.Vietoje Bendrajame ugdymo plane nurodytų dalykų mokinys gali rinktis individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą.Specialiųjų ugdymosi poreikių turintys mokiniai, kurie mokosi pagal pritaikytą ir (ar) individualizuotą Bendrąją programą, ugdymosi rezultatai vertinami pagal atitinkamos dalyko programos reikalavimus.Mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus, vertinimo kriterijai aptariami su mokiniu, jo tėvais (globėjais, rūpintojais), švietimo pagalbą teikiančiais specialistais, susitariama, kokiais aspektais bus pritaikomas mokinio pasiekimų vertinimas ir pa(si)tikrinimų būdai, kaip jie derės su bendrosiose programose numatytais pasiekimų lygiais.Baigus pradinio ugdymo programą, specialiųjų ugdymosi poreikių turinčio mokinio tėvai/globėjai privalo pakartotinai kreiptis į pedagoginę psichologinę tarnybą. |
| Informacinių technologijų naudojimas, skaitmeninio turinio kūrimas, informatinio mąstymo ugdymas pradinėse klasėse | Gimnazijos pradinėse klasėse naudojamas modernus ir įtraukiantis mišriojo ugdymosi įrankis Teachers Lead Tech. Tai nuolatinio mokymosi programa pradinių klasių mokytojams, atvedanti technologinės kūrybos įgūdžius į klasę. Teachers Lead Tech mokslo programą sudaro:* Praktinių bendrų (srautinių) virtualių užsiėmimų metu gimnazijos mokytojai kartu su mentoriais praktiškai susipažine su technologinės kūrybos įrankiais bei atlieka užduotis ir kūrybinius projektus, pritaikomus pamokose.
* Virtualių konsultacijų metu mentoriai atsako į visus gimnazijos pradinių klasių mokytojų klausimus, mokytojai dalinasi savo patirtimi, pritaikant technologinę kūrybą savo pamokose.
* Gimnazijos pradinių klasių mokytojai naudojasi prieiga prie programos platformos su mokymo(si) turiniu, video instrukcijomis, praktinių užsiėmimų video įrašais, pagal poreikį papildyta dalijamąja medžiaga vaikams, teminėmis prezentacijomis pamokoms.
* Gimnazijos mokytojai naudoja paruoštą ir nuolat atnaujinamą inovatyvų, mokytojų laiką taupantį turinį, paremtą geriausiomis technologijų industrijos praktikomis.
* Teachers Lead Tech turinys yra lankstus ir gimnazijos pradinių klasių mokytojos jį adaptuos specialiųjų poreikių turintiems vaikams. Tai priklauso nuo mokymo dizainerio – mokytojo, paties vaiko galimybių, laiko, skirto paaiškinti ir įvykdyti užduotį.

Gimnazijoje sudarytos sąlygos pradinių klasių mokytojų nuolatinam augimui per personalizuotą mokymąsi ir praktiką. Stiprinami mokytojų įgūdžiai dirbti su įvairiais technologiniais įrankiais ir naudoti juos kūrybai. |
| Neformaliojo vaikų švietimo programų pasiūla ir organizavimas | Gimnazija kiekvienų mokslo metų pabaigoje, bendradarbiaudama su gimnazijos mokinių komitetu, įvertina ateinančių mokslo metų mokinių neformaliojo švietimo poreikius, juos tikslina mokslo metų pradžioje ir, atsižvelgdama į juos, siūlo neformaliojo švietimo programas (2 priedas).Neformaliojo vaikų švietimo programos rengiamos, atsižvelgiant į bendruosius valstybės ir savivaldybių biudžetų finansuojamų programų kriterijus, tvirtinamus švietimo ir mokslo ministro ir vykdomos patraukliose ir saugiose mokiniui aplinkose, padedančiose įgyvendinti neformaliojo vaikų švietimo tikslus. Valandos kiekvienai programai įgyvendinti skiriamos visiems mokslo metams, atsižvelgiant į veiklos pobūdį, periodiškumą, trukmę.Gimnazija siūlo mokiniams skirtingų krypčių programas, atitinkančias jų saviraiškos poreikius, padedančias atsiskleisti pomėgiams ir talentams, kurios ugdo savarankiškumą, sudaro sąlygas bendrauti ir bendradarbiauti. Esant poreikiui ir galimybėms, neformaliojo vaikų švietimo veiklas galima derinti su formaliojo švietimo veiklomis, siekiant padėti vaikui siekti asmeninės pažangos ir geresnių ugdymo rezultatų pasirinktose srityse. Neformaliojo vaikų švietimo programose dalyvaujantys mokiniai registruojami Mokinių registre.Neformaliojo ugdymo organizavimo principai: aktualumo – neformaliojo švietimo siūlomų veiklų pasiūla skirta kultūrinėms, asmeninėms, edukacinėms ir kitoms kompetencijoms ugdyti; demokratiškumo – mokytojai, tėvai ir vaikai yra bendro ugdymosi proceso kūrėjai, kartu identifikuoja poreikius; prieinamumo – sudaromos sąlygos vaiko kompetencijoms ugdytis per pasirinktą veiklą. Siūlomos veiklos ir mokymosi būdai yra prieinami visiems vaikams pagal amžių, išsilavinimą, turimą patirtį, nepriklausomai nuo socialinės padėties; savanoriškumo – vaikai laisvai renkasi tinkamiausias veiklas kompetencijoms ugdytis, dalyvauja jose savo noru ir niekieno neverčiami.Neformaliojo ugdymo valandos skiriamos mokinių, pasirinkusių meninę, sportinę, technologinę, sveikatinimo ar panašią veiklą, asmeninėms, socialinėms edukacinėms, profesinėms kompetencijoms ugdyti. Ypač gabiems mokiniams siūlomi dalykiniai klubai. Rizikos grupių mokiniams siūloma jų poreikius atitinkanti veikla (sporto būreliai, technologijų, radijo klubas ir pan.). Neformaliojo ugdymo grupės sudaromos iš tos pačios klasės, paralelių, gretimų, to paties ugdymo koncentro klasių mokinių (>15 mokinių bendrojo lavinimo klasėse, >8 mokinių specialiosiose klasėse). Mokinių grupės sudėtis per mokslo metus gali kisti. Gimnazijos tarybai pritarus, neformaliojo ugdymo valandos klasėms paskirstomos, atsižvelgiant į klasių komplektų skaičių, neformaliojo ugdymo organizavimo tradicijas ir tikslingumą, turimas mokinio krepšelio lėšas, skirtus biudžetinius asignavimus.Neformaliojo ugdymo veikla įrašoma į neformaliojo ugdymo tvarkaraštį.Apskaita vykdoma elektroniniame dienyne. |
| Pamokų, skirtų mokinio ugdymo poreikiams ir mokymosi pagalbai teikti, panaudojimas | 1–10 klasėse ir I, II gimnazijų klasėse iš pamokų skiriamų mokinių mokymosi poreikiams tenkinti ir mokymosi pagalbai teikti, skiriamos pamokos konsultacijoms pagal mokinių poreikį ir mokančio mokytojo siūlymus organizuoti, laikinosioms grupėms sudaryti,projektinei veiklai organizuotiIš paralelių klasių sudaromos laikinos panašių poreikių mokinių grupės (valandų skaičius klasei nedidinamas), siekiant geriau pritaikyti ugdymo turinį skirtingų poreikių mokiniams ir padėti jiems pasiekti kuo geresnių rezultatų: 5, 6, 7, 8 klasių kalbos komunikacijos sutrikimų turinčių mokinių grupės; 5,6,7,8,I,II klasėse pagilinto anglų kalbos mokymosi grupės sudarytos iš paralelių klasių mokinių; I-II klasėse per lietuvių kalbos, matematikos, istorijos, biologijos, geografijos, chemijos, fizikos pamokas mokiniai skirstomi į laikinąsias grupes pagal mokinių pasirinkimus ir mokytojų rekomendacijas; III-IV klasėse mokomųjų, pasirenkamųjų dalykų ir modulių mokymui laikinosios grupės sudaromos pagal mokinių pasirinkimus ir poreikius; moksleiviui, kuris mokosi pagal pritaikytą bendrojo ugdymo programą, gali būti panaudojamos pamokos jo individualiems poreikiams tenkinti. Mokymosi pagalbos teikimo tikslas sutampa su gimnazijos bendraisiais tikslais: tobulinti mokymo ir mokymosi procesus, sudarant sąlygas mokiniui mokytis pagal jo klasę atitinkančią programą, stiprinant mokymosi sunkumų turinčio mokinio savigarbą ir palankų požiūrį į gimnaziją ir mokymąsi.Už mokymosi pagalbą atsakinga visa gimnazija: tai veiksminga visos gimnazijos įgyvendinama politika ir tėvų dalyvavimas; mokymosi nesėkmių prevencija (intensyvios ankstyvos priemonės); pagalbą teikia komanda (mokiniai, mokytojai, tėvai ir specialistai; bendradarbiavimas); rengiamos individualios mokinių mokymosi programos; pirmiausia tobulinamas mokymasis pamokoje.Mokymosi pagalba teikiama vadovaujantis gimnazijos ugdymo plano nuostatomis, gimnazijos Mokymosi sėkmės ir galimybių kiekvienam vaikui ugdymo sampratos nuostatomis, gimnazijos veiklos programa, gimnazijos įsivertinimo rezultatais, pagrindinio ugdymo žinių patikrinimo rezultatais, Brandos egzaminų rezultatais, 2 klasių diagnostinių, 4, 6 ir 8 klasių standartizuotų testų rezultatais. Gimnazijoje už mokymosi pagalbos organizavimą atsakingos direktoriaus pavaduotojos ugdymui. Pirmasis asmuo, kuris laiku pastebi būtinybę ir pasirūpina pagalba mokiniui, yra dalyko mokytojas. Bendradarbiaudamas su klasės auklėtoju, tėvais, pagalbos specialistais pagalbą teikia dalyko mokytojas savo dalyko pamokoje. Bendradarbiaujant dalyko mokytojui su auklėtoju, tėvais ir kitais su šiais mokiniais dirbančiais pagalbos specialistais, parengiamas spragų šalinimo planas. Siūloma mokiniui dirbti pamokoje, kurios metu mokytojas padeda jam pašalinti dalyko spragas. Siekiama, kad mokytojo ir mokinio bendradarbiavimas būtų abipusis, stiprinantis norą mokytis klasėse. Trišalėje sėkmingo mokymosi sutartyje, jeigu reikia, numatomos galimos individualios konsultacijos dalyko spragoms šalinti ir papildomos užduotys individualiam darbui.Kai mokinys dėl ligos ar kitų priežasčių praleido dalį pamokų; kai kontrolinis darbas ar kitos užduotys įvertinamos nepatenkinamai; kai mokinys gauna kelis iš eilės nepatenkinamus konkretaus dalyko įvertinimus; kai mokinio pasiekimų lygis (vieno ar kelių dalykų) žemesnis, nei numatyta Pradinio ir pagrindinio ugdymo bendrosiose programose, ir mokinys nedaro pažangos; kai per Nacionalinį mokinių pasiekimų patikrinimą mokinys nepasiekia patenkinamo lygmens, kai mokinys demonstruoja aukščiausio lygmens pasiekimus, kitais gimnazijos pastebėtais mokymosi pagalbos poreikio atvejais:* aptariama individuali mokinio ugdymo(si) pažanga;
* sudaromas (individualus, tikslus, aiškus, konkretus) veiksmų planas spragoms šalinti/aukštesniems rezultatams siekti (specialistų pagalba, konsultacijos ir pan.).
 |
| Prevencinės programos, ugdančios mokinių socialines ir emocines kompetencijas, apimančios smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą | Gimnazija, įgyvendindama gimnazijos ugdymo turinį, organizuoja kryptingas sveikos gyvensenos stiprinimo ir prevencines veiklas: įgyvendina Olweus patyčių ir smurto prevencinę programą, vadovaudamasi Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. Olweus patyčių ir smurto prevencijos programa (metinis veiklos planas įkeltas internetinėje svetainėje) įgyvendinama nuo 2008 metų.Kiekvienų metų gruodį atliekamas tyrimas.Organizuojamos ne mažiau kaip 2 klasės valandėlės per mėnesį.Organizuojami ne mažiau kaip 2 tėvų susirinkimai per mokslo metus: mokslo metų pradžioje prisiminti/supažindinti su programa; po naujųjų metų - aptarti tyrimo rezultatus.Organizuojami ne mažiau kaip 5 MSG susirinkimai.Integruojama į dalykų pamokas (ypač etikos, tikybos, literatūros, kalbų ir kt.) ir neformaliojo ugdymo užsiėmimus.Visuose kabinetuose, viešose vietose pakabintos keturios pagrindinės taisyklės prieš patyčias. Stebima, kad jų būtų laikomasi. |
| Mokinio pasiekimų ir pažangos vertinimo formų ir laikotarpių | Kovo 11-osios gimnazijos mokinių pasiekimų ir pažangos vertinimo aprašas apibrėžia mokinių pažangos ir pasiekimų vertinimo tikslus, uždavinius, nuostatas, planavimą, organizavimą, kontrolinių darbų vertinimą, pusmečių ir metinių įvertinimų vedimą, vertinimą baigus modulio, kurso ar ugdymo programą, įvertinimų fiksavimą, mokinių ir jų tėvų informavimą. Planuodamas ugdymo turinį mokytojas planuoja ir mokinių pasiekimų ir pažangos vertinimą. Pradinio, pagrindinio ir vidurinio ugdymo pakopose organizuojamas lanksčios struktūros mokymasis. Ugdymo turinys suskirstomas į autonomiškas mažesnes dalis su atskirais mokymosi uždaviniais, nurodytais mokymo(si) laiko ištekliais ir aiškiai apibrėžtais rezultatų vertinimo būdais ir kriterijais:* Pradinio ugdymo pakopoje savo mokinių poreikiams gimnazija prisitaiko nacionaliniu lygmeniu parengtas programas. Organizuojamas lanksčios struktūros mokymasis: ugdymo turinys suskirstomas į autonomiškas mažesnes dalis su atskirais mokymosi uždaviniais, nurodytais mokymo(si) laiko ištekliais (savaitėmis, mėnesiais) ir aiškiai apibrėžtais rezultatų vertinimo kriterijais ideografiniu būdu, baigus dalies mokymąsi ir koncentro mokymąsi. Baigus koncentrą taikomas diagnostinis vertinimas.
* Pagrindinio ugdymo pirmoje pakopoje organizuojamas kryptingas lanksčios struktūros mokymasis: ugdymo turinys suskirstomas į autonomiškas mažesnes dalis su atskirais mokymosi uždaviniais, nurodytais mokymo(si) laiko ištekliais (savaitėmis, mėnesiais) ir aiškiai apibrėžtais rezultatų vertinimo kriterijais dešimtbaliu vertinimo būdu, baigus dalies mokymąsi ir koncentro mokymąsi. Baigus koncentrą taikomas diagnostinis vertinimas.
* Pagrindinio ugdymo antroje pakopoje mokiniai gali pasirinkti patrauklias, su gyvenimo praktika, tolesnio mokymosi ir darbo pasirinkimu labiau siejamas, lanksčiai organizuotas šių dalykų pamokas: lietuvių kalbos, matematikos, istorijos, gamtos mokslų (biologijos, chemijos, fizikos), dorinio ugdymo, menų, technologijų.
* Vidurinio ugdymo pakopoje gimnazija aktyviai kuria pasirenkamąjį ugdymo turinį, atitinkantį gimnazijos bendruomenės poreikius ir apimantį rengimą karjerai. III-IV klasių mokiniai, įsivertinę savo poreikius, gebėjimus ir galimybes, pagrįstai, atsakingai gali pasirinkti mokymosi kryptį ir susieti ją su tolesnio mokymosi bei karjeros siekiais.
 |
| Socialinės-pilietinės veiklos organizavimo  | Gimnazija, siekdama nuosekliai ugdyti mokinių kompetencijas, gimnazijos ugdymo turinyje susieja formaliąsias socialinio ugdymo pamokas (istorija, geografija, pilietinis ugdymas) su neformaliosiomis praktinėmis veiklomis:* pažintinėmis ir kultūrinėmis veiklomis, sudarydama galimybes mokiniams lankytis muziejų, bibliotekų organizuojamose programose ir renginiuose. Mokiniai, dalyvaudami šiose veiklose, turi kūrybines galimybes gilinti savo žinias, tobulinti pažintines kompetencijas ir ugdytis vertybines nuostatas;
* skatinančiomis pilietinį įsitraukimą, ugdančiomis gebėjimą priimti sprendimus ir motyvaciją dalyvauti gimnazijos ir vietos bendruomenės veiklose. Šios veiklos padeda mokiniams teorines pilietiškumo žinias įprasminti praktinėje ar projektinėje veikloje, bendradarbiaujant su įvairiomis vaikų ir jaunimo organizacijomis, interesų grupėmis, valdžios ir savivaldos institucijomis;
* padedančiomis mokiniams ugdytis medijų ir informacinį raštingumą;
* socialinėmis (karitatyvinėmis) veiklomis, padedančiomis mokiniams ugdytis pagarbos, rūpinimosi, pagalbos kitam ir kitokiam vertybines nuostatas. Šios veiklos sudaro galimybes mokiniui ugdytis praktines socialines kompetencijas, įgyjant realios globos patirties.

Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą, kurios trukmė ne mažesnė kaip 20 pamokų (valandų).* 5-6 klasių mokinių veikla orientuota į mokinių socialinių ryšių kūrimą ir stiprinimą pačioje klasėje bei gimnazijos bendruomenėje (gimnazijos aplinkos tvarkymas, savitarpio pagalba, klasės veiklos organizavimas, dalyvavimas gimnazijos renginiuose, savivaldoje ir pan.).
* 7-8 klasių mokinių veikla orientuota į pilietiškumo bei atsakingo dalyvavimo gebėjimų ugdymą (rengti kultūrinius renginius gimnazijos bendruomenei, dalyvauti šalpos ir socialinės paramos akcijose, padėti mokymosi sunkumų turintiems mokiniams, aktyviai dalyvauti gimnazijos savivaldoje ir pan.).
* (9-10) I-II gimnazijos klasių mokinių veikla orientuota į platesnio visuomeninio konteksto suvokimą: visuomeninės atsakomybės, aktyvumo motyvacijos skatinimą, susipažįstant su darbo rinkos poreikiais, identifikuojant savo galimybes bei poreikius, prisiimant atsakomybę už savo pasirinkimus (savanoriška veikla socialinės globos institucijose, specialiosiose klasėse, nevyriausybinėse organizacijose, mikrorajono bendruomenės veikloje ir pan.).

Mokiniui, besimokančiam pagal vidurinio ugdymo programą, privaloma atlikti socialinę-pilietinę veiklą, kurios trukmė ne mažesnė kaip 70 pamokų (valandų) per dvejus mokslo metus.III-IV gimnazijos klasėse veikla orientuota į savanorystę. Socialinė-pilietinė veikla neįskaitoma į mokinio mokymosi krūvį.Mokinių socialinė-pilietinė veikla patvirtinama įstaigų pažymomis, gimnazijos darbuotojų rašytiniais komentarais.Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.Klasių vadovai socialinės veiklos organizavimą fiksuoja klasių veiklos planuose ir e.dienyne. |
| Ugdymo turinio planavimo ir įgyvendinimo stebėsenos planuojant, vertinant ir reflektuojant ugdymo procesą | Planuojant orientuotis į Bendrosiose programose numatytus mokinių pasiekimus ir Bendruosiuose ugdymo planuose nurodytą ugdymo proceso trukmę, dalyko programai skiriamų valandų (pamokų) skaičių;Gimnazija, pritaikydama ir įgyvendindama ugdymo turinį, vadovaujasi Bendrosiomis programomis, kitais norminiais teisės aktais, gimnazijos strateginiais tikslais atsižvelgdama į gimnazijos bendruomenės poreikius, turimus išteklius.Dalykų mokytojai naudojasi švietimo ministerijos patvirtintais teminiais planais planuodami ugdymo turinį. Rengiant teminius planus dalykų mokytojai atsižvelgia į klasės pasirengimo lygį (išorinį diferencijavimą), dalį laiko numato mokymuisi mokytis, tobulina vertinimo sistemą.Ugdomosios veiklos stebėsenos tikslas analizuoti ir vertinti ugdymo proceso būklę ir kaitą siekiant inicijuoti pokyčius ugdymo kokybei gerinti. Ugdymo proceso formaliąją stebėseną gimnazijoje vykdo gimnazijos direktorius, direktoriaus pavaduotojos ugdymui, neformaliąją - mokytojai metodininkai, metodinių grupių pirmininkai, socialinis pedagogas, specialieji pedagogai, surdopedagogas, klasių vadovai, gimnazijos veiklos kokybės įsivertinimo grupė. Ugdomosios veiklos stebėsena planuojama kalendoriniams metams. Ugdymo proceso stebėsenos rūšys:* reguliari – pasikartojantys stebėsenos darbai atliekami vadovaujantis gimnazijos metinės veiklos programos tikslais ir uždaviniais;
* nereguliari – stebėsenos darbai atliekami: vadovaujantis gimnazijos direktoriaus įsakymu; direktoriaus pavaduotojų ugdymui iniciatyva, atsižvelgiant į ugdymo proceso metu iškylančias problemas;
* kolegialus grįžtamasis ryšys. Naudojamas pamokų įrašymo robotas. Mobilus robotas neatitraukiantis dėmesio ir automatiškai fiksuojantis mokytojo judėjimo trajektoriją klasėje, tuo pačiu filmuojantis pamokos eigą mokymosi aplinkoje. Robotas skirtas nuolatiniam mokytojo kvalifikacijos tobulinimui ir kompetencijų augimo individualaus progreso analizei. Roboto programinė įranga ir neribotos apimties duomenų saugykla suteikia galimybę kurti žinių ir ekspertiškumo archyvą, dalytis informacija, nesvarbu, kur yra naudotojas ir mokytis kolegoms vieniems iš kitų mokyklos ribose, tarp šalies mokyklų ir pasaulio mastu.

Su apibendrinta ugdomosios veiklos stebėsenos medžiaga supažindinamas pedagogas ir gimnazijos administracijos sprendimu su medžiaga supažindinama metodinė taryba, mokytojų taryba, ir/ar kitos savivaldos institucijos, darbuotojų atstovai. |
| Brandos darbo organizavimo | Brandos darbas – tai ugdymo procese mokinio rengiamas pasirinktos krypties ilgalaikis darbas, skirtas patikrinti ir įvertinti bendrąsias ir pasirinktos krypties dalykines kompetencijas. Mokinys apsisprendžia dėl vieno brandos darbo rengimo baigdamas mokytis III klasėje, gegužės mėnesį. Brandos darbas yra mokinio laisvai pasirenkamas. Pasirinkęs temą ar sritį, iš kurios norėtų rengti brandos darbą, mokinys turi kreiptis į jį mokantį mokytoją, prašydamas tapti brandos darbo vadovu. Mokinys, rengiantis brandos darbą, būtinai mokosi to mokomojo dalyko, nes programos projekte numatyta, kad ,,Brandos darbą galima rengti iš visų individualaus ugdymo plano vidurinio ugdymo programos dalykų“.Vienas brandos darbo vadovas gali vadovauti ne daugiau kaip 6 mokiniams, rengiantiems brandos darbą.Mokinys atlieka brandos darbą vadovaudamasis Brandos darbo programa patvirtinta Lietuvos Respublikos švietimo ir mokslo ministro 2015 m. rugpjūčio 13 d. įsakymu Nr. V-893. |
| Mokinio individualaus ugdymo plano sudarymo ir reikalavimų šiam planui numatymo | Siekiant padėti mokiniui sėkmingai mokytis, ugdymas individualizuojamas sudarant mokinio individualų ugdymo planą, kuriuo siekiama padėti mokiniui planuoti, kaip pagal savo išgales pasiekti aukštesnių ugdymo(si) pasiekimų, ugdyti asmeninę atsakomybę, dėl sąmoningo mokymosi gebėjimo įgyvendinti išsikeltus tikslus.Kiekvienas mokinys, kuris mokosi pagal vidurinio ugdymo programą, pasirengia individualų ugdymo planą. Mokinio pasirengtame individualiame ugdymo plane nurodomi dalykai ar dalykų grupės, kurių mokomasi, kokiu kursu, kiek pamokų skiriama pasirinktų dalykų pasiekimams pasiekti, kokius pasirenkamuosius dalykus, dalykų modulius planuoja mokytis. Mokinys individualų ugdymo planą suderina su gimnazijos galimybėmis arba renkasi iš gimnazijos siūlomų variantų. Mokiniai pasirenkantys vieną iš gimnazijos siūlomų ugdymo plano variantų, gali jį papildyti įrašydami pageidavimus. Mokinio individualaus ugdymo plano formą mokiniui siūlo gimnazija. Planas sudaromas 2 metams.Mokiniui, kuris mokomas namie, sudaromas individualus ugdymo planas. Jame numatomi mokymosi tikslai, mokinio mokymosi indėlis, planuojami mokytis dalykai, jiems skiriamas pamokų skaičius, pasiekimų patikrinimo būdai. Mokinys mokosi pagal gimnazijos vadovo patvirtintą ir su vienu iš mokinio tėvų (globėju, rūpintoju) suderintą pamokų tvarkaraštį.Mokiniui, kuris mokosi pagal pagrindinio ugdymo programą, aptarus galimybes padaryti pažangą, sudaromas individualus ugdymo planas-sėkmingo mokymosi sutartis.Mokinio, besimokančio pagal pagrindinio ugdymo programas, individualaus ugdymo plano turinį lemia numatomi artimiausi ir tolesni mokinio ugdymo(si) tikslai ir būdai. Jame numatoma mokinio veikla gali būti siejama su mokymosi poreikiais, atskiro dalyko pasiekimų gerinimu, mokinio prisiimti įsipareigojimai orientuojami į mokymosi pasiekimų gerinimą: papildomų ar tikslinių užduočių atlikimą. Individualus mokinio ugdymo planas sudaromas mokslo metams. Mokiniams, besimokantiems pagal pagrindinio ugdymo programą, kuriems kyla mokymosi sunkumų arba jie itin sėkmingai mokosi, sudaromi individualūs ugdymo planai. Individualių ugdymo planų-sėkmingo mokymosi sutarčių sudarymą koordinuoja direktoriaus pavaduotoja ugdymui. Sėkmingo mokymosi sutartyje nurodomas dalykas, dėl kurio kyla mokymosi sunkumų, jų priežastis, numatomi uždaviniai, kaip bus šalinami iškilę mokymosi sunkumai. Mokinio individualiame ugdymo plane numatytas sėkmės kriterijus ir pagalba. Mokinių individualūs ugdymo planai peržiūrimi atsiskaičius už atskirą mažesnę ugdymo turinio dalį. Atsiskaitymo vertinimas turi būti teigiamas, norint turėti teigiamą vertinimą mokymosi koncentro pabaigoje. Mokiniui, kuris mokosi itin sėkmingai, individualus ugdymo planas turi padėti siekti aukštesnių mokymosi tikslų.Mokinio individualus ugdymo planas rengiamas ir įgyvendinamas bendradarbiaujant mokytojams, mokiniams, mokinių tėvams (globėjams, rūpintojams) ir gimnazijos vadovo pavaduotojui ugdymui, švietimo pagalbos specialistams. |
| Laikinųjų grupių dydžio ir sudarymo principų | Laikinosios grupės mokymuisi sudaromos:* mokymo procesui diferencijuoti sudaromos laikinosios grupės, kurių sudarymo poreikį lemia kai kurių dalykų mokymo(si) specifika;
* laikinosios grupės sudaromos mokinių klasę mokymosi tikslais dalijant į mažesnes grupes, sujungiant paralelių ar gretimų klasių besimokančiuosius į laikinai sudarytą grupę (pvz., tik pamokai);
* maksimalus mokinių skaičius laikinojoje grupėje negali būti didesnis, nei teisės aktais nustatytas didžiausias mokinių skaičius klasėje.

Klasės dalijamos į laikinąsias grupes:* informatikos ar informacinių technologijų, technologijų dalykamsmokyti, gamtos mokslų tiriamiesiems darbams atlikti, atsižvelgiant į darbo vietų kabinetuose, laboratorijose skaičių, kurį nustato Higienos norma;
* dorinio ugdymo – tikybos ir etikos grupes pagal tėvų (globėjų) ir mokinių (nuo 14 metų) prašymus, jei grupėje susidaro 8 ir daugiau mokinių. Esant mažesniam vaikų skaičiui, jungiamos paralelių klasių grupės.
* užsienio kalbų mokymui pasirinktos kalbos grupėse esant daugiau nei 21 mokinys.
* technologijoms mokyti 5–8 sudaromos mišrios grupės, jeigu klasėje mokosi 20 ir daugiau mokinių,
* I–II klasėse mokiniai patys renkasi programą ir sudaromos mišrios grupės;

Laikinųjų grupių sudarymo principai:* Atsižvelgiant į ugdymo turinį, mokinių poreikius ir pasirinkimus, skirtas mokymui lėšas minimalus mokinių skaičius laikinojoje grupėje – 8.
* Iš 1a ir 1b, 2a ir 2b, 3a ir 3b, 4a ir 4b klasių mokinių sudaromos laikinos mobilios grupės specialiajai pedagoginei pagalbai;
* III – IV klasėse lietuvių kalbos išplėstinio kurso grupėse ne daugiau 25 mokiniai.
* I – II klasėse per lietuvių kalbos, matematikos, istorijos, biologijos, geografijos, chemijos, fizikos pamokas mokiniai skirstomi į laikinąsias grupes pagal mokinių pasirinkimus ir mokytojų rekomendacijas.
* III – IV klasėse mokomųjų, pasirenkamųjų dalykų ir modulių mokymui laikinosios grupės sudaromos pagal mokinių pasirinkimus ir poreikius.
 |
| Mokinio pasirinkto dalyko, dalyko kurso ar dalyko modulio, mokėjimo lygio keitimo arba pasirinkto dalyko, dalyko kurso ar dalyko modulio atsisakymo ir naujo pasirinkimo | 2023–2024 mokslo metais IV gimnazijos klasės mokiniai tęsia 2022–2023 mokslo metais pradėtą mokymąsi pagal individualų mokymosi planą, kuriame turi būti ne mažiau nei 8 privalomi mokytis dalykai ir minimalus pamokų skaičius per savaitę – 28.Mokinys, besimokydamas pagal vidurinio ugdymo programą, prireikus pagal mokyklos nustatytus reikalavimus gali keisti: * dalyko programos kursą: lietuvių kalbos ir literatūros ir (ar) matematikos pasirinktą mokymosi kursą. Bendrąjį kursą keisdamas į išplėstinį, mokinys privalo per mokyklos nurodytą laiką atsiskaityti už atitinkamo dalyko bendrosios programos skirtumus;
* dalyką, vadovaudamasis mokyklos nustatyta dalyko keitimo tvarka;
* mokinys gali keisti dalykų pasirinkimus III gimnazijos klasėje ir IV gimnazijos klasėje iki lapkričio 15 d. pagal mokyklos nustatytus individualaus ugdymo plano keitimo reikalavimus ir galimą keitimo laiką. Sprendimą dėl dalyko keitimo galimybių priima mokykla.

Keičiant mokomąjį dalyką reikia išsilaikyti įskaitą iš neišeitos programos.Keičiant mokomojo dalyko kursą iš žemesnio į aukštesnį, reikia laikyti įskaitą, kad būtų likviduotas programų skirtumas; keičiant mokymosi kursą iš aukštesnio į žemesnį, perėjimas galimas be įskaitų ir atsiskaitymų, jei esamas įvertinimas tenkina mokinį; kurso keitimas galimas pusmečio arba mokslo metų pabaigoje.Keisdamas mokomojo dalyko programą ar programos kursą mokinys turi:* parašyti motyvuotą prašymą direktoriaus vardu ne vėliau kaip likus vienam mėnesiui iki pusmečio pabaigos;
* išlaikyti įskaitą, parengtą pagal bendrųjų programų reikalavimus;
* likviduoti atsilikimą pagal mokytojo sudarytą programą per pusmetį;
* įvertinimus mokytojai rašo įskaitų lape ir dėstomo dalyko dienyne;
* iš kitų mokyklų ir iš užsienio atvykę mokiniai, jei yra programinių skirtumų, taip pat laiko įskaitą;

Jei įskaita išlaikoma pusmečio ar mokslo metų pabaigoje, įskaitų pažymiai, prie jų pažymint kursą raidėmis B - bendrasis, A – išplėstinis, iš įskaitų lapo įrašomi dalyko dienyne už pusmečio ar metinio įvertinimo, įrašant kursą A arba B. Metinis ar pusmečio pažymys išvedamas pagal įskaitos įvertinimą.Mokiniui, kuris mokysis pagal dalyko programos bendrąjį kursą, įskaitos laikyti nereikia, jei jį tenkina turėtas išplėstinio kurso įvertinimas, mokytojas turimą įvertinimą ir naują kursą įrašo įskaitų lape ir dėstomo dalyko dienyne.Keitimo rezultatai tvirtinami direktoriaus įsakymu.  |
| Pagilinto dalykų mokymo | Pagilintai anglų kalbos mokoma 5 - 8, I-II klasėse.  |
| Bendradarbiavimo su mokinių tėvais (globėjais, rūpintojais) tikslų, būdų ir formų | Tam, kad būtų geresni mokinių ugdymosi rezultatai, turi vienodai būti atsakingi tiek mokytojai, tiek administracija, tiek tėvai. Todėl turi būti taikomos įvairios bendravimo ir bendradarbiavimo su tėvais formos: tėvų susirinkimai, įvairios tėvų pedagoginio švietimo formos, susirašinėjimas, mokinių lankymas namuose, esant būtinybei, individualus darbas, bendri renginiai, šventės, išvykos, specialistų konsultacijos, anketiniai tyrimai.Organizuoti ne mažiau kaip 3 tėvų/globėjų susitikimus gimnazijos pasirinkta forma su mokytojais per mokslo metus:* 1-2 kartus per mokslo metus organizuoti kiekvieno mokinio pažangos aptarimus drauge su mokiniu, tėvais ir mokytojais, siekiant individualios kiekvieno mokinio mokymosi pažangos, puoselėjant jo sveikatą, socialumą ir brandą;
* 2 bendrus tėvų susirinkimus įvairiais mokinių ugdymo klausimais (karjeros, amžiaus tarpsnių, adaptacijos, Olweus programos ir pan.);
* sudaro tėvams/globėjams sąlygas dalyvauti gimnazijos gyvenime, savanoriauti, kartu su mokytojais ir mokiniais spręsti mokymosi, pasiekimų gerinimo, elgesio, turiningo laisvalaikio, sveikos gyvensenos ir kitus klausimus;

Gimnazija, įgyvendindama pradinio, pagrindinio ir vidurinio ugdymo programas, skatina (ir konsultuoja) mokinių tėvus/globėjus: sukurti mokiniams tinkamą, skatinančią mokytis, edukacinę aplinką namuose; kelti vaikams pagrįstus mokymosi lūkesčius ir motyvuoti mokytis; padėti vaikams mokytis namuose; palaikyti ir stiprinti dvasinius ryšius su vaiku, jį ramiai išklausyti, patarti, padėti, domėtis vaiko veiklomis gimnazijoje ir už jos ribų; sudaryti galimybes vaikams dalyvauti neformaliojo švietimo veiklose gimnazijoje ir už jos ribų.Organizuoti tėvų švietimą jiems rūpimais klausimais. |

**ANTRASIS SKIRSNIS**

**MOKYMOSI KRŪVIO REGULIAVIMAS**

22. Mokiniui mokymosi krūvis per savaitę paskirstomas proporcingai. Vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), gimnazijoje ugdymo procesui organizuoti sudaromas tvarkaraštis. Siekiant tausoti mokinio sveikatą, gimnazijoje direktoriaus pavaduotojos ugdymui vykdo nuoseklią mokinių mokymosi krūvio stebėseną:

22.1 Organizuoja mokytojų bendradarbiavimą sprendžiant mokinių mokymosi motyvacijos ir mokymosi krūvio optimizavimo klausimus.

22.2 Vykdo mokinių ir jų tėvų apklausas dėl mokymosi krūvio, stebi ir analizuoja mokiniams skiriamų namų darbų apimtis, rezultatus teikia aptarti ir priimti sprendimus dėl mokymosi krūvio optimizavimo metodinėms grupėms.

22.3 Stebi klasėms skiriamus kontrolinius darbus elektroniniame dienyne ir užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę.

23. Neskiriami kontroliniai darbai po ligos, atostogų ar šventinių dienų.

24. Mokiniui, kuris mokosi pagal pagrindinio ir vidurinio ugdymo programą, negali būti daugiau kaip 7 pamokos per dieną.

25. Gimnazija užtikrina, kad namų darbai:

25.1. atitiktų mokinio galias;

25.2. būtų naudingi grįžtamajai informacijai apie mokinio mokymąsi gauti, tolesniam mokymuisi;

25.3. nebūtų užduodami atostogoms;

25.4. nebūtų skirti dėl įvairių priežasčių neįvykusių pamokų turiniui įgyvendinti.

26. Gimnazijoje esant mokinių, kurie mokosi pagal pagrindinio ugdymo programą ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudaromos sąlygos juos atlikti gimnazijoje (organizuoja savo klasėse klasių vadovai, derindami pagalbą su dėstančiais dalykų mokytojais, organizuoja trumpalaikes konsultacijas, organizuojama savanoriška pagalba mokinys mokiniui) arba jie nukreipiami į dienos centrus.

27. Pirmosios klasės mokiniams, kurie pradeda mokytis pagal pradinio ugdymo programą ir penktosios klasės mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomų pamokų skaičius per savaitę. Didesnis už minimalų privalomų pamokų skaičius dalykams, pasirenkamiesiems dalykams, dalykų moduliams skiriamas, suderinus su mokinių tėvais (globėjais, rūpintojais).

28. Mokymosi pagalbai skiriama trumpalaikių ar ilgalaikių konsultacijų. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį, o ilgalaikės (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, apie mokinio daromą pažangą.

29. Mokinys tėvų rašytiniu prašymu ir gimnazijos vadovo įsakymu atleidžiamas:

29.1. nuo dailės, muzikos, šokio, fizinio ugdymo, išimties atvejais – ir kitų dalykų pamokų (ar jų dalies) lankymo, jei mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (yra jas baigęs) ar kitas neformaliojo vaikų švietimo programas (pvz., informacinių technologijų, programavimo ir kt.). Sprendimas priimamas dalyko, nuo kurio pamokų mokinys atleidžiamas, mokytojui susipažinus su neformaliojo vaikų švietimo programomis. Šios programos turi derėti su bendrųjų programų turiniu.

29.2. nuo pamokų tų dalykų, kurių jis yra nacionalinių ar tarptautinių olimpiadų, konkursų per einamuosius mokslo metus nugalėtojas.

30. Mokinys, atleistas nuo atitinkamų menų ar sporto srities dalykų pamokų, tuo metu gali užsiimti kita veikla arba mokytis individualiai. Jeigu šios pamokos pirmos pagal tvarkaraštį pirmos ar paskutinės mokiniai gali į gimnaziją atvykti vėliau arba išvykti anksčiau. Tėvai, rašydami prašymą atleisti nuo pamokų, prisiima atsakomybę už mokinio saugumą.

31. Dalyko mokytojas priima sprendimus dėl menų ir sporto srities / fizinio ugdymo dalykų, o išimties atvejais – ir kitų dalykų vertinimų, gautų mokantis pagal neformaliojo švietimo programas, įskaitymo ir konvertavimo į dešimtbalę vertinimo sistemą arba lygį (pradiniame ugdyme).

32. Kai mokinys atstovauja gimnazijai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu jo poilsio dienos gali būti nukeliamos į artimiausias darbo dienas. Mokinio prašymu galima suteikti laisvą nuo pamokų laiką pasiruošti dalyvauti ir dalyvaujant šalies ir tarptautinėse olimpiadose, varžybose. Šis laikas yra įskaitomas į mokinio ugdymosi dienų skaičių.

33. Mokiniams, kurie mokosi savarankišku ugdymo proceso būdu, mokykla teikia konsultacijas. Konsultacijos gali būti pavienės ar grupinės, susidarius didesniam mokinių skaičiui.

34. Konsultacijoms skiriama iki 15 procentų Bendrųjų ugdymo planų 78, 86, 87, 100, 108 punktuose nustatyto metinių arba savaitinių pamokų skaičiaus. Konsultacijos gali būti organizuojamos, įvairiais mokymo proceso organizavimo būdais. Joms organizuoti sudaromas tvarkaraštis.

**TREČIASIS SKIRSNIS**

**MOKINIŲ MOKYMO NAMIE IR LIGONINĖSE ORGANIZAVIMAS**

35. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

36. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį.

37. Mokiniui, kuris mokosi namie:

37.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:

37.1.1. 1–3 klasėse skiriama 315 pamokų per mokslo metus (9 pamokos per savaitę);

37.1.2. 4 klasėje skiriama 385 pamokos per mokslo metus (11 pamokų per savaitę);

37.1.3. kiekvienoje klasėje skiriama 70 papildomų pamokų per mokslo metus (2 pamokos per savaitę) baltarusių, lenkų, rusų, vokiečių tautinės mažumos gimtajai kalbai mokytis, kai mokinys mokosi mokykloje, kurios nuostatuose (įstatuose) įteisintas mokymas tautinės mažumos kalba arba mokoma tautinių mažumų kalbos;

37.2. mokiniui, kuris mokosi namie pagal pagrindinio ar pagal vidurinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

37.2.1. 5–6 klasėse skiriamos 444 pamokos per mokslo metus (12 pamokų per savaitę);

37.2.2. 7–8 klasėse skiriama 481 pamoka per mokslo metus (13 pamokų per savaitę);

37.2.3. 9–10 klasėse ir I–II gimnazijos klasėse skiriamos 555 pamokos per mokslo metus (15 pamokų per savaitę);

37.2.4. III klasėje gimnazijos skiriamos 504 pamokos (14 pamokų per savaitę);

37.2.5. IV gimnazijos klasėje skiriamos 476 pamokos per mokslo metus (14 pamokų per savaitę.

38. Suderinus su mokinio tėvais (globėjais, rūpintojais) mokyklos vadovo įsakymu mokinys, kuris mokosi namie pagal pradinio ugdymo programą, gali nesimokyti meninio ugdymo dalykų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo, pagal vidurinio ugdymo programą – meninio ugdymo, laisvai pasirenkamų dalykų ir modulių, fizinio ugdymo, neatlikti socialinės-pilietinės veiklos. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

39. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

40. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Savaitės pamokų skaičius neturi būti keičiamas, bet dalykams skiriamų pamokų skaičius gali kisti, jeigu pamokų tvarkaraštis sudaromas ne vienai savaitei, o mėnesiui, bet išlaikant dalykui numatytų skirti pamokų savaitinį vidurkį.

41. Mokinio ugdymas ligoninės klasėje individualizuojamas, atsižvelgiant į mokinio sveikatos būklę ir mokymosi poreikius. Mokykla, atsižvelgdama į mokinio sveikatą, gydančio gydytojo rekomendacijas ir suderinusi su mokinio tėvais (globėjais, rūpintojais), gali priimti sprendimą į ugdymo planą neįtraukti 1–3 dalykų, kurių turinys tokiu atveju integruojamas į kitus dalykus. Mokymosi intensyvumas turi būti pritaikomas pagal mokinio mokymosi galias.

42. Ligoninės klasėje įgyvendinant pradinio ugdymo programą:

42.1. mokinį ugdant kasdieniu ar nuotoliniu mokymo proceso organizavimo būdu (grupinio mokymosi forma), skiriama 13 pamokų per savaitę (455 pamokos per metus). Neformaliojo vaikų švietimo veikloms organizuoti skiriama po 1 neformaliojo vaikų švietimo valandą per savaitę (35 pamokas per metus);

42.2. jungtinei klasei, sudarytai vadovaujantis Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (toliau – Mokyklų, vykdančių formaliojo švietimo programas, tinklo kūrimo taisyklės), skiriama iki 15 pamokų per savaitę (525 pamokos per metus) ir po 2 neformaliojo vaikų švietimo valandas (70 pamokų per metus);

42.3. savarankiškai mokosi mokinys, kuriam taikomas lovos režimas. Mokytojai jam teikia individualias konsultacijas (pavienio mokymosi forma savarankišku mokymo proceso organizavimo būdu). Individualioms konsultacijoms skiriamos 3 pamokos per savaitę (105 pamokos per metus). Mokinių grupė (2–4 mokiniai), kai nesusidaro klasė, mokosi savarankiškai, jiems teikiamos grupinės konsultacijos (pavienio mokymosi forma savarankišku mokymo proceso organizavimo būdu). Grupinėms konsultacijoms skiriamos 7 pamokos per savaitę (245 pamokos per metus);

42.4. gydančiam gydytojui leidus, mokinys gali mokytis nuotoliniu mokymo proceso organizavimo būdu. Mokant nuotoliniu ugdymo proceso organizavimo būdu, individualioms konsultacijoms skiriamos 3 pamokos per savaitę (105 pamokos per metus), konsultacijoms grupėse skiriamos 7 pamokos (245 pamokos per metus).

42.5. Ligoninės klasėje įgyvendinant pagrindinio ar vidurinio ugdymo programą:

42.5.1. kasdieniu ar nuotoliniu mokymo proceso organizavimo būdu (grupinio mokymosi forma), skiriama: 5–6 klasėse – 13 pamokų per savaitę, 481 – per mokslo metus; 6–7 klasėse – 14 pamokų per savaitę, 518 – per mokslo metus; 8–10, I ir II gimnazijos klasėse – 15 pamokų per savaitę, 555 – per mokslo metus;

42.5.2. kasdieniu ar nuotoliniu mokymo proceso organizavimo būdu (grupinio mokymosi forma), skiriama: III ir IV gimnazijos klasėse – po 14 pamokų per savaitę, per mokslo metus: III gimnazijos klasėje – 504, IV gimnazijos klasėje – 476 pamokos. Kiekvienam dalykui skiriamų pamokų skaičių nustato mokykla;

42.5.3. neformaliojo švietimo veikloms organizuoti, įgyvendinant pagrindinio ugdymo programą, kiekvienai klasei skiriama po 2 valandas per savaitę, per mokslo metus – 74 neformaliojo švietimo valandos; įgyvendinant vidurinio ugdymo programą III gimnazijos klasėje – 2 valandos per savaitę, 72 valandos per mokslo metus, IV gimnazijos klasėje – 2 valandos per savaitę, 68 valandos per mokslo metus;

42.5.4. nesusidarius mokinių klasei, mokinys, kuriam taikomas lovos režimas, mokomas pavienio mokymosi forma savarankišku ar nuotoliniu mokymo proceso organizavimo būdu, suderinus su gydančiu gydytoju. Grupinėms konsultacijoms, mokant nuotoliniu mokymo proceso organizavimo būdu, skiriama 40 procentų, individualioms konsultacijoms, mokant savarankišku ir nuotoliniu mokymo proceso organizavimo būdu, – iki 15 procentų Bendrųjų ugdymo 78, 86 ,87, 100, 108 punktuose dalykams skiriamų pamokų;

42.5.5. jungtinei klasei ugdymo programoms įgyvendinti skiriamas pamokų skaičius per savaitę nėra didesnis nei pamokų skaičius, skiriamas aukščiausiai iš jungiamų klasių, kuris numatytas Bendrųjų ugdymo planų 85 punkte. Neformaliojo švietimo veikloms jungtinei klasei per savaitę skiriamos 3 valandos, per mokslo metus – 111 valandų.

**KETVIRTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU IR**

**KASDIENIU MOKYMO PROCESO ORGANIZAVIMO BŪDU**

43. Gimnazijos nuostatuose įteisintas nuotolinio mokymo proceso organizavimo būdas.

44.Gimnazija, planuodama organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“ ir Kauno Kovo 11-osios gimnazijos nuotolinio mokymo organizavimo tvarkos Aprašu, patvirtu Kauno Kovo 11-osios gimnazijos direktoriaus 2020 m. rugpjūčio mėn. 20 d. įsakymu Nr. V1-93 (3 priedas).

45. Gimnazija mokiniams, kurie mokomi kasdieniu mokymo proceso organizavimo būdu, dalį ugdymo proceso įgyvendina nuotoliniu mokymo proceso organizavimo būdu: 5–8 klasių mokiniams iki 10 procentų ugdymo procesui skiriamo laiko per mokslo metus, o 9–10, I – IV gimnazijos klasių mokiniams – iki 30 procentų.

46. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (gimnazija yra dalykų brandos egzaminų centras, vyksta remonto darbai gimnazijoje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

47. Ekstremali temperatūra gimnazijoje ir (ar) gyvenamojoje teritorijoje:

47.1. minus 20 °C ar žemesnė – 1–4 ir 5 klasių mokiniams;

47.2. minus 25 °C ar žemesnė – 6–10, I–IV gimnazijos klasių mokiniams;

47.3. plius 30 °C ar aukštesnė – 1–10, I–IV gimnazijos klasių mokiniams.

48. Gimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

48.1. mažinančius / šalinančius pavojų mokinių sveikatai ir gyvybei;

48.2. laikinai stabdyti ugdymo procesą, kai dėl susidariusių aplinkybių gimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas gimnazijos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, gimnazijos vadovas sprendimą dėl ugdymo proceso stabdymo derina su valstybinės mokyklos (biudžetinės įstaigos) – savininko teises ir pareigas įgyvendinančia institucija, savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu;

48.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Gimnazijos vadovas sprendimą ugdymo procesą ar jo dalį organizuoti nuotoliniu mokymo būdu priima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

49. Valstybės, savivaldybės lygiu ar gimnazijos vadovo sprendimu ugdymo procesą ar jo dalį organizuojant nuotoliniu mokymo būdu, gimnazija:

49.1. priima sprendimus ugdymo procesui nuotoliniu mokymo būdu organizuoti, atsižvelgdama į gimnazijos ugdymo plane numatytas gaires nuotoliniam mokymo procesui organizuoti, Bendrųjų ugdymo planų nuostatas;

49.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

49.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis gimnazijoje, jeigu gimnazijoje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti gimnazijoje, ugdymo proceso organizavimas laikinai perkeliamas į kitas saugias patalpas;

49.4. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

49.5. įgyvendindama ugdymo programas, ne mažiau kaip 80 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 20 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

49.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

49.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

49.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

49.9. numato mokinių ir jų tėvų (globėjų, rūpintojų) informavimo būdus;

49.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas gimnazijoje negalėjo būti organizuojamas kasdieniu būdu. Informacija apie tai skelbiamagimnazijos tinklalapyje;

49.11. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo;

49.12. numato, kaip, esant poreikiui, dalį – ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu.

**III SKYRIUS**

**PRADINIO UGDYMO PROGRAMOS ĮGYVENDINIMAS**

50. Pradinio ugdymo programos dalykų turinio įgyvendinimo ypatumai:

50.1. dorinis ugdymas:

50.1.1. mokinio tėvai (globėjai, rūpintojai) kasmet parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

50.1.2. jei gimnazijoje nėra galimybės užtikrinti mokinių ar jų tėvų (globėjų, rūpintojų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Švietimo įstatymo 31 straipsnio 4 ir 5 dalyse nustatytus reikalavimus. Mokymosi pasiekimai įskaitomi pristačius pažymą iš tos mokymo įstaigos;

50.1.3. dorinio ugdymo dalyką mokiniui galima keisti kiekvienais mokslo metais pagal jo tėvų (globėjų, rūpintojų) pateiktą prašymą;

50.2. pirmosios užsienio kalbos mokymas:

50.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;

50.2.2. gimnazija siūlo tėvams (globėjams, rūpintojams) pagal įstatymą parinkti mokiniui pirmąją užsienio kalbą vieną iš dviejų Europos kalbų (anglų, vokiečių);

50.3. socialinis / visuomeninis ir gamtamokslinis ugdymas:

50.3.1. 2 ir 4 klasėje socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai (Kauno marių regioniniame parke, „Draugystės“ parke, „Girstupio“ dauboje, Panemunės šile, Ąžuolyne, VDK muziejuje, T.Ivanausko zoologijos muziejuje, bibliotekose („Berželio“, „Girstučio“ ir kt.), „Pegaso“ knygyne, Aplinkotyros centre, Tautinės kultūros centre, Saugaus eismo mokykloje, edukaciniuose užsiėmimuose ekskursijų, išvykų metu ir kt.). Veiklas mokytoja planuoja, planuodama ugdymo turinį;

50.3.2. 1 ir 3 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla (Kauno marių regioniniame parke, „Draugystės“ parke, „Girstupio“ dauboje, Panemunės šile, Ąžuolyne, VDK muziejuje, T.Ivanausko zoologijos muziejuje, bibliotekose („Berželio“, „Girstučio“ ir kt.), „Pegaso“ knygyne, Aplinkotyros centre, Tautinės kultūros centre, Saugaus eismo mokykloje, edukaciniuose užsiėmimuose ekskursijų, išvykų metu ir kt.);

50.4. fizinis ugdymas:

50.4.1. specialiosios medicininės fizinio pajėgumo grupės gali būti organizuojamos taip:

50.4.1.1. mokinių grupės sudaromos iš tos pačios ar skirtingų klasių;

79.4.1.2. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

50.4.1.3. vaiko tėvų (globėjų, rūpintojų) pageidavimu mokiniai gali lankyti sveikatos grupes ne mokykloje;

50.5. meninis ugdymas (dailė ir technologijos, muzika, šokis, teatras):

50.5.1. dailei ir technologijoms skiriama po 1 val. per savaitę;

50.5.2. muzikai skiriamos 2 val. per savaitę;

50.5.3. šokiui skiriama 1 val. per savaitę;

50.7. informacinės technologijos / informatika:

50.7.1. skaitmeninei mokinių kompetencijai ugdyti per visus dalykus ugdymo procese naudojamos šiuolaikinės skaitmeninės technologijos;

50.7.2. atskira informatikos / informacinių technologijų pamoka (ją skiriant iš pamokų, skirtų mokinių poreikiams tenkinti) ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo, įgyvendinama Informatikos bendroji programa;

50.8. Etninės kultūros bendroji programa ir Gyvenimo įgūdžių bendroji programa įgyvendinamos integruojant temas į kitus dalykus.

51. Mokiniams sudaromos sąlygos pasirinkti jų poreikius atliepiančias neformaliojo vaikų švietimo programas.

52. Ugdymo procese nuolat stebima mokinių mokymosi pažanga ir prireikus suteikiama savalaikė mokymosi pagalba.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

53. Mokiniui, kuris pradeda mokytis pagal pagrindinio ugdymo programos pirmąją ar antrąją dalį, ir naujai atvykusiems mokiniams skiriamas 1 mėnesio adaptacinis laikotarpis. Pasibaigus skirtam adaptacijos laikui, gimnazija gali skirti papildomą laiką adaptacijai, jeigu iki tol mokinys ne iki galo adaptuojasi. Adaptacijos laikotarpiu stebima individuali pažanga, mokinių pasiekimai ir pažanga pažymiais nevertinami.

54. Klasės dalykų mokymosi turiniui įgyvendinti skiriamas nustatytas minimalus pamokų skaičius, nurodytas Bendrųjų ugdymo planų 86, 87 punktuose.

55. Gimnazija, formuodama ir įgyvendindama gimnazijos ugdymo turinį:

55.1. dalykų bendrųjų programų turinį I–II klasėse skaido į modulius, kurių turinys ir skaičius pasirenkamas, atsižvelgus į mokinių poreikius ir dalyko bendrojoje programoje numatytus mokinių pasiekimus. Ugdymo programą įgyvendina per dalykų modulius;

55.2. mokiniui sudaromos sąlygos pasirinkti dalykų modulius pagal polinkius ir gebėjimus vadovaujantis Mokymosi krypčių pasirinkimo galimybių didinimo 14–19 metų mokiniams modelio aprašu, patvirtintu Lietuvos Respublikos švietimo ir mokslo ministro 2008 m. kovo 15 d. įsakymu Nr. ISAK-715 „Dėl Mokymosi krypčių pasirinkimo galimybių didinimo 14–19 metų mokiniams modelio aprašo patvirtinimo“.

56. Mokymosi turinio įgyvendinimo organizavimas:

56.1. dorinis ugdymas (etika arba tikyba):

56.1.1. mokiniui iki 14 metų vieną iš dorinio ugdymo dalykų: etiką arba tradicinės religinės bendruomenės ar bendrijos tikybą parenka mokinio tėvai (globėjai, rūpintojai), o nuo 14 metų mokinys savarankiškai renkasi pats;

56.1.2. kai gimnazija negali užtikrinti mokinių ar jų tėvų (globėjų, rūpintojų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Švietimo įstatymo 31 straipsnio 4 ir 5 dalyse nustatytus reikalavimus. Mokymosi pasiekimai įskaitomi pristačius pažymą iš tos mokymo įstaigos;

56.1.3. dorinio ugdymo dalyką mokiniui galima keisti kiekvienais mokslo metais pagal jo tėvų (globėjų, rūpintojų) pateiktą prašymą;

56.2. užsienio kalba:

56.2.1. pagal pradinio ugdymo programą pradėtą mokytis pirmąją užsienio kalbą (anglų, vokiečių) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;

56.2.2. antrosios užsienio kalbos (anglų, vokiečių, rusų) mokymas privalomas nuo 6 klasės;

56.2.3. mokinio tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų mokinio tėvų (globėjų, rūpintojų) sutikimu pats renkasi antrąją užsienio kalbą;

56.2.4. dviejų užsienio kalbų (neįskaitant pirmosios užsienio kalbos, kurios mokinys mokėsi pagal pradinio ugdymo programą ir toliau mokosi pagal pagrindinio ugdymo programą);

56.2.7. keisti užsienio kalbą, nebaigus pagrindinio ugdymo programos, galima tik tokiu atveju:

56.2.7.1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;

56.2.7.2. jei gimnazija negali užtikrinti antrųjų užsienio kalbų tęstinumo naujai formuojamoje I gimnazijos klasėje dėl didelės kalbų įvairovės, kuri susidaro mokiniams iki tol besimokius labai skirtingų užsienio kalbų. Nesant galimybės mokiniui tęsti pradėtos mokytis užsienio kalbos, pasiūloma pradėti mokytis kitos užsienio kalbos, suderinus su mokinio tėvais (globėjais, rūpintojais). Užsienio kalbai mokytis gali būti skiriama papildoma pamoka, panaudojant ugdymo poreikiams ir mokymosi pagalbai skirtas pamokas;

56.2.7.3. jei mokinys yra atvykęs iš kitos Lietuvos mokyklos ar užsienio ir gimnazija negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;

56.3. iš užsienio atvykę mokiniai gimtosios kalbos gali mokytis kaip antrosios užsienio kalbos, jei gimnazija turi galimybę šios kalbos mokyti;

56.4. jei mokinys yra baigęs tarptautinės bendrojo ugdymo programos dalį ar visą programą ir gimnazija nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio tėvų (globėjų, rūpintojų) pageidavimu gimnazija įskaito mokinio pasiekimus ir konvertuoja pagal dešimtbalę vertinimo sistemą. Gimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos užsienio kalbos pamokas kitose klasėse;

56.5. gamtos mokslai:

56.5.1. gimnazija užtikrina, kad eksperimentiniams ir praktiniams gebėjimams ugdyti būtų sudaromos sąlygos mokiniams atlikti eksperimentinę veiklą gimnazijoje, kurioje mokosi, laboratorijoje. Eksperimentinei ir praktinei veiklai turi būtų skiriama ne mažiau nei 30 proc. ugdymo turinio įgyvendinimo laiko. Nesant galimybių atlikti eksperimentinę veiklą gimnazijojje, sudaromos sąlygos ją atlikti kitoje mokykloje, atvirosios prieigos STEAM centruose;

56.5.2. 7–8 klasėse mokoma atskirų gamtos mokslų dalykų – biologijos, chemijos, fizikos;

56.6. technologijos:

56.7. meninis ugdymas:

56.7.1. meninio ugdymo dalykų grupei priskiriami: muzikos, dailės, teatro ir šokio dalykai;

56.7.2. mokiniams, besimokantiems pagal pagrindinio ugdymo programą, privaloma mokytis dailės ir muzikos dalykų;

56.7.3. gimnazija iš meninio ugdymo dalykų grupės kaip pasirenkamuosius dalykus siūlo rinktis teatrą ir šokio dalykus;

56.8. fizinis ugdymas:

56.8.1. specialiajai medicininei fizinio pajėgumo grupei ugdymas organizuojamas:

56.8.1.1. pagal ligų pobūdį iš įvairių klasių sudaromos 7–12 mokinių grupės, kurioms skiriamos: 3 pamokos per savaitę – 5–8 klasių mokiniams; 2 pamokos per savaitę – 9–10 ir I–II gimnazijos klasių mokiniams;

56.8.1.2. mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

56.8.1.3. mokinio tėvų (globėjų, rūpintojų) pageidavimu mokiniai gali lankyti sveikatinimo grupes ne mokykloje;

56.8.2. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

56.8.3. mokiniams, atleistiems nuo fizinio ugdymo pamokų dėl sveikatos ir laikinai nedalyvaujantiems pamokoje dėl ligos, bei mokiniams, atleistiems nuo fizinio ugdymo pamokų dėl mokymosi pagal formalųjį švietimą papildančio ugdymo sporto programas, siūlomos kitokios veiklos (pvz., stalo žaidimai, šaškės, šachmatai, siūlomi užsiėmimai bibliotekoje, konsultacijos, socialinė veikla ir pan.).

57. Pasirenkamieji dalykai mokiniui nėra privalomi mokytis, mokinys juos renkasi pagal mokymosi poreikius. Privalomi šie dalykai tampa tuomet, kai mokinys juos pasirenka mokytis.

**V SKYRIUS**

**VIDURINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**VIDURINIO UGDYMO PROGRAMOS ĮGYVENDINIMAS 2023–2024 MOKSLO METAIS IV GIMNAZIJOS KLASĖJE**

58. 2023–2024 mokslo metais IV gimnazijos klasės mokiniai tęsia 2022–2023 mokslo metais pradėtą mokymąsi pagal individualų mokymosi planą, kuriame yra ne mažiau nei 8 privalomi mokytis dalykai ir minimalus pamokų skaičius per savaitę – 28.

**ANTRASIS SKIRSNIS**

**VIDURINIO UGDYMO PROGRAMOS ĮGYVENDINIMAS 2023–2024 MOKSLO METAIS III GIMNAZIJOS KLASĖJE, 2024–2025 MOKSLO METAIS III IR IV GIMNAZIJOS KLASĖJE**

59. Besimokantiesiems pagal vidurinio ugdymo programą minimalus pamokų skaičius – 25 pamokos per savaitę (1 750 pamokų per dvejus metus).

60. Mokinys, kuris mokosi pagal vidurinio ugdymo programą, kartu su gimnazija parengia individualų ugdymo planą, kuriame numatomi, mokinio pasirinkti dalykai. Mokinys:

60.1. privalo mokytis:

60.1.1. lietuvių kalbos ir literatūros bendruoju arba išplėstiniu kursu;

60.1.2. matematikos bendruoju arba išplėstiniu kursu;

60.1.3. fizinio ugdymo;

60.2. privalo pasirinkti mokytis bent vieno dalyko iš kiekvienos dalykų grupės (mokinys dalykų gali rinktis ir daugiau, jei dalykų grupėje yra daugiau nei du):

60.2.1. užsienio kalbos (anglų), užsienio kalbos (vokiečių);

60.2.2. biologijos, chemijos, fizikos, informatikos, inžinerinių technologijų;

60.2.3. istorijos, geografijos, ekonomikos ir verslumo, filosofijos;

60.2.4. etikos, tikybos;

60.2.5. dailės, muzikos, šokio, taikomųjų technologijų;

60.3. gali pasirinkti mokytis dalyką / dalykus ne tik iš privalomai pasirenkamųjų mokytis dalykų grupių bet ir:

60.3.1. iš laisvai pasirenkamųjų dalykų grupės, gimnazijos siūlomus dalykų modulius. Laisvai pasirenkamųjų dalykų grupės dalykai nėra privalomi mokytis, mokiniui sudaroma galimybė laisvai pasirinkti jo mokymosi poreikius atliepiantį dalyką (dalykus) ir (ar) modulį (modulius);

60.4. atsižvelgdamas į mokymosi poreikius, gali pasirinkti mokytis ir daugiau dalykų ir per savaitę turėti daugiau pamokų, nei numatytas minimalus privalomas pamokų skaičius, bet turi būti neviršijamas Higienos normoje nustatytas maksimalus pamokų skaičius;

60.5. privalo mokytis šių modulių:

60.5.1. „Planimetrija“, matematikos modulis, nepriklausomai nuo mokytis pasirinkto dalyko programos kurso;

60.5.2. „Duomenų tyrybos, programavimo ir saugaus elgesio pradmenys“ (70 pamokų), jeigu pasirinko mokytis informatiką;

61. Brandos darbas yra laisvai pasirenkamas, mokinys jį gali pasirinkti rengti iš bet kurio jo individualaus ugdymo plano dalyko. Jis vykdomas vadovaujantis Brandos darbo programa, patvirtinta Lietuvos Respublikos švietimo ir mokslo ministro 2015 m. rugpjūčio 13 d. įsakymu Nr. V-893 „Dėl Brandos darbo programos patvirtinimo“.

62. Įgyvendinant vidurinio ugdymo programą ugdymo procesas organizuojamas formuojant laikinąsias grupes iš paralelių klasių mokinių tam pačiam dalykui mokytis.

63. Mokinys, besimokydamas pagal vidurinio ugdymo programą, prireikus pagal gimnazijos nustatytus reikalavimus gali keisti:

63.1. dalyko programos kursą: lietuvių kalbos ir literatūros ir (ar) matematikos pasirinktą mokymosi kursą. Bendrąjį kursą keisdamas į išplėstinį, mokinys privalo per gimnazijos nurodytą laiką atsiskaityti už atitinkamo dalyko bendrosios programos skirtumus;

63.2. dalyką, vadovaudamasis gimnazijos nustatyta dalyko keitimo tvarka;

63.3. mokinys gali keisti dalykų pasirinkimus III gimnazijos klasėje ir IV gimnazijos klasėje iki lapkričio 15 d. pagal gimnazijos nustatytus individualaus ugdymo plano keitimo reikalavimus ir galimą keitimo laiką. Sprendimą dėl dalyko keitimo galimybių priima gimnazija.

64. Mokiniai, išlaikę užsienio kalbos tarptautinį egzaminą, nuo dalyko mokymosi nėra atleidžiami. Mokiniui pageidaujant, pritarus mokyklai, jis gali nelankyti pamokų ir mokytis savarankiškai, numatant mokymosi pasiekimų nuoseklų vertinimą. Dalyko mokytojas, atsižvelgdamas į mokymosi turinį, numato mokymosi pasiekimų vertinimo būdus ir dažnumą.

65. Mokiniui, atvykusiam iš kitos mokyklos, mokykla turi užtikrinti galimybę toliau tęsti individualaus ugdymo plano įgyvendinimą. Mokiniui gali būti pasiūloma keisti pasirinktus mokytis dalykus, dalykų modulius, gali būti ir kitoks mokyklos sprendimas, nesukeliantis mokymosi praradimų.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

66. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų nuostatomis.

67. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

**PRADINIO UGDYMO INDIVIDUALIZUOTOS, PAGRINDINIO UGDYMO INDIVIDUALIZUOTOS PROGRAMOS IR SOCIALINIŲ ĮGŪDŽIŲ UGDYMO PROGRAMOS ĮGYVENDINIMAS**

68. Mokiniui, kuris mokosi pagal pradinio ugdymo individualizuotą, pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, ugdymą įgyvendinančios mokyklos ar klasės paskirtį ir 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų nuostatomis.

69. Socialinių įgūdžių ugdymo programa, įgyvendinama klasėje, skirtoje specialiųjų ugdymosi poreikių turintiems mokiniams, mokiniui rengiama, atsižvelgiant į pedagoginės psichologinės tarnybos rekomendacijas ir 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų nuostatomis.

SUDERINTA:

Kovo 11-osios gimnazijos tarybos

2023 m. birželio .... d.

protokolu Nr. V2 - 1- .....